64 കാമകലകളുടെ പട്ടിക

വാത്സ്യായനന്റെ കാമസൂത്രത്തിൽ പ്രതിപാദിച്ചിരിക്കുന്ന അറുപത്തിനാല്‌ കാമകലകൾ

 ഗാനം – സംഗീതം, വീണവായന
 പദ്യം – മിഴാവ് കൊട്ടുക, മൃദംഗം വായിക്കുക
 നൃത്തം – നർത്തനം, തിരുവാതിരകളി, കൈകൊട്ടിക്കളി
 ആലേഖ്യം – ചിത്രരചന
 വിശേഷകച്ഛേദ്യം – പൊട്ടു തൊടുക, പത്തിക്കീറ്റെഴുതുക
 താണ്ഡൂലകസുമകം – അരിപ്പൊടി, പൂക്കൾ എന്നിവകൊണ്ടുള്ള ചിത്രവേലകൾ
 പുഷ്പാസരണം – പുഷ്പങ്ങൾ കൊണ്ട് കിടക്കയൊരുക്കുക
 ദശനവസനാംഗം – അധരങ്ങളിലും നഖങ്ങളിലും ചായം തേച്ച് പിടിപ്പിക്കുക
 മണിഭ്രമികാകർമ്മം – കിടപ്പടയിലെ തറയിലും, ഭിത്തിയിലും അലങ്കരണം നടത്തുക
 ശയനരചനം – പുരുഷന്റെ ഇഷ്ടാനിഷ്ടങ്ങൾക്കനുസരിച്ച് കിടക്കയൊരുക്കുക
 ഉദ്ദകവാദ്യം – മദ്ദളത്തിലെന്ന പോലെ വെള്ളത്തിൽ വാദ്യം കൊട്ടുക
 ജലാഘാതം – പീച്ചാംകുഴലിൽ വെള്ളം നിറച്ച തുള്ളികൾ തെറിപ്പിക്കുക
 ചിത്രയോഗങ്ങൾ - ഔഷധങ്ങൾ ഉപയോഗിച്ച് തലമുടി നരപ്പിക്കുക 
 മാല്യഗ്രഹണം – വിവിധതരത്തിൽ മാലകെട്ടുന്നതിനുള്ള സാമർത്ഥ്യം
 ചൂഡാമണിയോജനം – തലമുടിയിൽ ചൂഡാമണിയും പൂക്കളും വച്ച് ഭംഗിയാക്കുക
 നേപഥ്യം – കാലാവസ്ഥയനുസരിച്ച് വസ്ത്രങ്ങൾ മോടിപിടിപ്പിച്ച് ധരിക്കുക
 കർണ്ണപത്രം – ശംഖ്, കൊമ്പ് തുടങ്ങിയവകൊണ്ട് കർണ്ണാഭരണമുണ്ടാക്കി അണിയുക
 ഗന്ധയുക്തി – ചന്ദനക്കൂട്ട് ഉണ്ടാക്കാനും അത് പുരട്ടാനും പഠിക്കുക
 ഭൂഷണയോജനം – സ്വർണ്ണമണികൾക്കിടയിൽ മുത്തുമണികൾ ചേർത്ത് ആഭരണങ്ങൾ ഒരുക്കുക
 ഐന്ദ്രജാലികം – ലളിതമായ ഇന്ദ്രജാലവിദ്യകൾ പരിശീലിക്കുക. ഭർത്താവിനെ അത്ഭുതപ്പെടുത്തുകയാണ് ഉദ്ദേശ്യം
 കൗചുമാരകം – ഭർത്താവിനെ വശീകരിക്കുന്നതിനുള്ള മന്ത്രവിദ്യ
 ഹസ്തലാഘവം – കൈകൊണ്ട് വളരെ വേഗത്തിൽ കർമ്മങ്ങൾ ചെയ്യുക
 ഭക്ഷ്യക്രിയ – പലതരം പലഹാരങ്ങൾ ഉണ്ടാക്കുന്നതിനുള്ള പരിശീലനം
 പാനകാദിയോജനം – അരിഷ്ടങ്ങളും രസനദ്രവ്യങ്ങളും ഉണ്ടാക്കുക
 സൂചീവാനം – തുന്നൽപ്പണി
 സൂത്രക്രീഡ – കുഴലിൽ ചരടുകെട്ടി രണ്ടറ്റത്തിരുന്നു സംസാരിച്ചു രസിക്കുക
 വീണാവാദ്യം – വീണയിൽ അക്ഷരങ്ങളെ ഉച്ചരിക്കാൻ പഠിക്കുക
 പ്രഹേളിക – ഗൗരവത്തോടും അല്ലാതെയും പറഞ്ഞുറപ്പിക്കുന്ന സൂചിതങ്ങളും പഴഞ്ചൊല്ലുകളും
 പ്രീതിമാല –ശ്ലോകങ്ങൾ തമ്മിൽ ചൊല്ലി ആന്തരാർത്ഥം മനസ്സിലാക്കി രസിക്കുക
 ദുർവാചകം – ഉച്ചരിക്കാൻ പ്രയാസമായ വിധത്തിൽ വാചകങ്ങളെ കൂട്ടിച്ചേർക്കുക
 പുസ്തകവാചനം – ശൃഗാരരസപ്രധാനമായ കവിതകൾ വായിച്ചുകേൾപ്പിക്കുക
 നാടകദർശനം – നാടകാദി സാഹിത്യകൃതികൾ രചിക്കുക
 സമസ്യാപൂരണം – സമസ്യ പൂരിപ്പിക്കുക
 വേത്രവാനം – ചൂരൽ മെടഞ്ഞ് കസേരയുണ്ടാക്കുക
 തക്ഷകർമ്മം – ആശാരിപ്പണിമാതിരിയുള്ള കൈവേലകൾ മനസ്സിലാക്കുക
 തക്ഷണം  - ശില്പവിദ്യ
 വാസ്തുവിദ്യ – തച്ചുശാസ്ത്രം
 രൂപരത്നം -  വെള്ളിയിലും സ്വർണ്ണത്തിലുമുള്ള നാണയങ്ങളുടെ ഗുണദേഷവിചിന്തനം
 ധാതുവാദം – രസം, ഗന്ധകം മുതലായവ ശുദ്ധിചെയ്ത് ചേർക്കുക
 മണിരാകകരം – മുത്തുകളും രത്നങ്ങളും കണ്ടാൽ ഏതേത് ഖനികളിൽ പെട്ടതാണെന്ന് തിരിച്ചറിയുക
 വൃക്ഷായുർവേദം – ചമ്പകം, താംബൂലലത തുടങ്ങിയ ചെടികളിലുണ്ടാകുന്ന പുഴുക്കുത്തിനു പ്രതിവിധി ചെയ്യുക
 മേഷകക്കൂടം – ആട്, കോഴി തുടങ്ങിയവയെക്കൊണ്ട് അങ്കം വെട്ടിക്കുക
 ശൂകശാരികാപ്രലാപനം – തത്ത, പഞ്ചവർണ്ണക്കിളി എന്നിവയെക്കൊണ്ട് വർത്തമാനം പറയിക്കുക
 ഉത്സാദനാദികൗശലം – ഉഴിച്ചിൽ, തലോടൽ എന്നിവയിൽ പ്രാവീണ്യം നേടുക
 അക്ഷരമുഷ്ടികാകഥനം – അക്ഷരങ്ങളുടെ മുദ്രയനുസരിച്ച് സ്വകാര്യസംഗതികളെ വെളിപ്പെടുത്തുക
 മ്ലേച്ഛികവികല്പം – അക്ഷരം മാറ്റിമറിച്ച് സംസാരിക്കുക, പരസ്യമായി രഹസ്യം പറയാൻ ഇത് സഹായിക്കും.
 ദേശഭാഷാവിജ്ഞാനം – പലതരം നാട്ടുഭാഷകൾ അറിഞ്ഞിരിക്കുക
 പുഷ്പശകടിക – പൂക്കുട്ട നിർമ്മിക്കുക
 നിമിത്തജ്ഞാനം – ശകുനം, ലക്ഷണം എന്നിവ മനസ്സിലാക്കുക
 യന്ത്രമാതൃക – ചലിക്കുന്ന പാവകളെ ഉണ്ടാക്കുക
 ധാരണമാതൃക – കേട്ടകാര്യങ്ങൾ മനസ്സിലാക്കിവയ്ക്കാനുള്ള കഴിവ് സമ്പാദിക്കുക
 സപാഠ്യം – കൂട്ടം ചേർന്ന് ശ്ലോകം ചൊല്ലുന്നതിനുള്ള സാമർത്ഥ്യം
 മാനസകാവ്യവിദ്യ – കാവ്യരചനയ്ക്കുള്ള കഴിവ്
 അഭിധാനകോശം – അമരകോശം തുടങ്ങിയ ഗ്രന്ഥങ്ങൾ പഠിക്കുക
ഛന്ദോജ്ഞാനം – വൃത്തശാസ്ത്രം മനസ്സിലാക്കുക
 ക്രിയാകല്പം – വ്യാകരണം പഠിക്കുക
 ഛലിതകയോഗം – വേഷപ്രച്ഛന്നനായി മറ്റുള്ളവരെ കബളിപ്പിക്കുക
 വസ്ത്രഗോപനം – വസ്ത്രങ്ങൾ ആകർഷകമായ മട്ടിൽ ധരിക്കുക
 ദ്യുതവിശേഷണം – ചൂതുകളി പഠിക്കുക
 ബാലക്രീഡനം – ശിശുക്കളെ വിനോദിപ്പിക്കവാനുള്ള പാടവം
 ആകർഷകക്രീഡ – പാശകം എന്ന് പേരായ പ്രത്യേകതരം ചൂതുകളിയിൽ നൈപുണ്യം
 വൈനയികവിദ്യ – മൃഗങ്ങളെ ഇണക്കിയടുപ്പിക്കുന്നതിനുള്ള കഴിവ്
 വൈജയവിദ്യ – വിജയം കരസ്ഥമാക്കുന്നതിനു സഹായിക്കുന്ന അപരാജിത തുടങ്ങിയ മന്ത്രവിദ്യകൾ
 വ്യായാമികവിദ്യ – വ്യായാമത്തിനു സഹായിക്കുനതായിട്ടുള്ള വിദ്യകൾ

വർഗ്ഗം:കാമസൂത്രം
വർഗ്ഗം:പട്ടികകൾ